Derfor blev den ene mølle efter opførelsen overdraget til ''Hvidovre Vindmøllelaug'' for en købspris på 52 mio. kroner <ref name=regnskab2009/>. Hvidovre Vindmøllelaug er organiseret som et [[interessentskab]] (I/S) med 10.700 andele. Størrelsen af en andel blev beregnet således, at én andel ved etableringen forventeligt producerer 1000 kWh årligt<ref name=vedtaegter2007/>. [[Lav (organisation)|Lavet]] bestod i juni 2010 af 2254 andelshavere, hvoraf ca. 20% var fra Hvidovre<ref name=forside20100606/>. Ifølge lavet selv var det første gang i otte år, at private frit blev indbudt til at købe vindmølleandele<ref name=presse20090514/>. En andel kostede 4995 kr i tegningsperioden. På interessentskabsmødet, som er lavets højeste myndighed, har hver interessent én stemme uanset antal ejede andele. Overskud udbetales til interessenterne mindst én gang om året<ref name=vedtaegter2007/>.
Bygninger,_konstruktioner_og_anlæg